CELEX: 32007D0453
Language: fi
Date: 2007-06-29 00:00:00
Title: 2007/453/EY: Komission päätös, tehty 29 päivänä kesäkuuta 2007 , jäsenvaltioiden tai kolmansien maiden tai niiden alueiden BSE-aseman vahvistamisesta niiden BSE-riskin perusteella (tiedoksiannettu numerolla K(2007) 3114) (ETA:n kannalta merkityksellinen teksti)

30.6.2007   
            
            
               FI
            
            
               Euroopan unionin virallinen lehti
            
            
               L 172/84
            
         
      KOMISSION PÄÄTÖS,
   tehty 29 päivänä kesäkuuta 2007,
   jäsenvaltioiden tai kolmansien maiden tai niiden alueiden BSE-aseman vahvistamisesta niiden BSE-riskin perusteella
   (tiedoksiannettu numerolla K(2007) 3114)
   (ETA:n kannalta merkityksellinen teksti)
   (2007/453/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Kyseisen asetuksen 1 artiklan mukaan sitä sovelletaan elävien eläinten ja eläinperäisten tuotteiden tuotantoon ja markkinoille saattamiseen. Tämän vuoksi jäsenvaltion, kolmannen maan tai jonkin niiden alueen BSE-asema on määriteltävä luokittelemalla tämä maa tai alue sen BSE-riskin perusteella mainitun asetuksen 5 artiklan 1 kohdan mukaisesti johonkin kolmesta riskiluokasta.
            
         
               (2)
            
            
               Näiden maiden tai alueiden luokittelussa niitä koskevan BSE-riskin perusteella on tavoitteena laatia kutakin BSE-riskiluokkaa koskevat kaupan säännöt, jotta voitaisiin antaa eläinten terveyden ja kansanterveyden suojelua koskevat riittävät takuut.
            
         
               (3)
            
            
               Asetuksen (EY) N:o 999/2001 liitteessä VIII vahvistetaan yhteisön sisäistä kauppaa koskevat säännöt, ja mainitun asetuksen liitteessä IX vahvistetaan yhteisöön suuntautuvaa tuontia koskevat säännöt. Ne perustuvat Maailman eläintautijärjestön (OIE) maaeläinten terveyttä koskevaan säännöstöön (Terrestrial Animal Health Code) sisältyviin sääntöihin.
            
         
               (4)
            
            
               Maailman eläintautijärjestöllä on merkittävä asema, kun maita ja alueita luokitellaan niiden BSE-riskin perusteella.
            
         
               (5)
            
            
               Maailman eläintautijärjestön yleiskokouksessa toukokuussa 2007 hyväksyttiin päätöslauselma, joka koskee eri maiden BSE-asemaa. Ennen kuin jäsenvaltioiden BSE-riskistä on tehty lopullinen päätös ja ottaen huomioon yhteisössä sovelletut yhdenmukaiset tiukat BSE-suojatoimet, jäsenvaltioita olisi toistaiseksi pidettävä maina, joissa BSE-riski on hallinnassa.
            
         
               (6)
            
            
               Lisäksi ennen kuin Norjan ja Islannin BSE-riskistä on tehty lopullinen päätös ja ottaen huomioon näitä kolmansia maita koskevien tuoreimpien riskiarvioiden tulokset, Norjaa ja Islantia olisi toistaiseksi pidettävä maina, joissa BSE-riski on hallinnassa.
            
         
               (7)
            
            
               Asetuksen (EY) N:o 999/2001 23 artiklan mukaisesti siirtymäkauden toimenpiteitä toteutetaan ajanjaksolla, joka päättyy 1 päivänä heinäkuuta 2007. Näiden toimenpiteiden toteuttaminen on lopetettava välittömästi sinä päivänä, jolloin mainitun asetuksen 5 artiklan mukainen luokituspäätös tehdään. Päätös maiden tai alueiden luokittelusta niiden BSE-riskin perusteella olisi siis tehtävä ennen mainittua päivämäärää.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Maiden tai alueiden BSE-asema vahvistetaan liitteessä niiden BSE-riskin perusteella.
   2 artikla
   Tätä päätöstä sovelletaan 1 päivästä heinäkuuta 2007.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä kesäkuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 147, 31.5.2001, s. 1. Asetus sellaisena kuin se on viimeksi muutettuna asetuksella (EY) N:o 1923/2006 (EUVL L 404, 30.12.2006, s. 1).
   
      LIITE
      MAIDEN TAI ALUEIDEN LUETTELO
      A.   Maat tai alueet, joiden BSE-riski on merkityksettömän alhainen
      
                  —
               
               
                  Argentiina
               
            
                  —
               
               
                  Australia
               
            
                  —
               
               
                  Uusi-Seelanti
               
            
                  —
               
               
                  Singapore
               
            
                  —
               
               
                  Uruguay
               
            B.   Maat tai alueet, joiden BSE-riski on hallinnassa
      Jäsenvaltiot
      
                  —
               
               
                  Belgia, Bulgaria, Tšekki, Tanska, Saksa, Viro, Irlanti, Kreikka, Espanja, Ranska, Italia, Kypros, Latvia, Liettua, Luxemburg, Unkari, Malta, Alankomaat, Itävalta, Puola, Portugali, Romania, Slovenia, Slovakia, Suomi, Ruotsi ja Yhdistynyt kuningaskunta
               
            EFTA-maat
      
                  —
               
               
                  Islanti, Norja ja Sveitsi
               
            Kolmannet maat
      
                  —
               
               
                  Brasilia
               
            
                  —
               
               
                  Kanada
               
            
                  —
               
               
                  Chile
               
            
                  —
               
               
                  Taiwan
               
            
                  —
               
               
                  Amerikan yhdysvallat
               
            C.   Maat tai alueet, joiden BSE-riskiä ei ole määritelty
      
                  —
               
               
                  Maat tai alueet, joita ei ole lueteltu tämän liitteen A tai B kohdassa.